17/10/2017 | Administración LocalMunicipal
As Pontes de García Rodríguez
Secretaría
Bases do Concurso de Fotografía Micolóxica das Pontes 2017

ANUNCIO Bases do Concurso de Fotografía micolóxica das Pontes 2017 A concelleira delegada da Área de Atención, Participación Cidadá e Desenvolvemento Local ditou a resolución n.º 1494/2017, do 10 de outubro de 2017, que é do seguinte teor literal: “ANTECEDENTES DE FEITO O martes 1 de novembro, celébrase a XXVIII Feira de Fungos e dentro dos actos enmarcados para Cogomelos, convócase o concurso de fotografía micolóxica das Pontes 2017. Para regular a participación neste concurso se elaboraron unhas bases e unha proposta de gasto asinada pola concelleira de cultura. Con data 5 de outubro o técnico de xestión coa conformidade da interventora emitiu o informe favorable número 390/2017, relativo ás citadas bases. FUNDAMENTOS XURÍDICOS Considerando as facultades conferidas pola Lei 7/1985, do 2 de abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86, do 28 de novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1.º.–Aprobar as seguintes bases do concurso de fotografía micolóxica das Pontes 2017. BASES 1.–TEMA. Os fungos, cogomelos e o seu hábitat. As imaxes teñen que estar relacionadas co tema.2.–PARTICIPACIÓN: profesionais e afeccionados á fotografía maiores de 18 anos, que acepten e cumpran as bases da convocatoria.3.–NÚMERO: un máximo de 3 fotografías por participante.4.–PRESENTACIÓN. A. En papel fotográfico mate cun formato de 24X30 cm en cor ou b/n e en sobre pechado da forma que se expón a continuación: Nun sobre grande virán as fotografía/s identificadas no dorso cun lema ou título. Dentro, un sobre pequeno por cada unha das fotografías, co lema ou título no exterior e no interior os datos do autor/a (nome, apelidos, n.º de DNI, data de nacemento, enderezo, teléfono e mail). Se o desexa poderá ampliar a información da imaxe co nome da especie e o lugar onde foi tomada. B. Por correo electrónico en formato JPEG unicamente co lema, que se enviará a: cultura@aspontes. org. Tamaño: 1.600 píxeles o lado máis longo. Resolución: 300 ppp. As fotografías serán inéditas e orixinais e non premiadas noutros concursos. Estas non deben vir asinadas nin con ningún tipo de marca ou logo. Os dous formatos de envío, papel e arquivo dixital son obrigatorios, pero só se terá en conta na valoración polo xurado o formato en papel. As fotografías en papel non deben levar soporte ríxido nin estar enmarcadas. Non se admitirán fotografías que poidan ferir a sensibilidade das persoas, nin que sexan contrarias á Lei. Poderán ser excluídas aquelas que permitan identificar a menores de idade sen autorización dos pais ou titores.5.–PRAZO, FORMA E ENDEREZO DE ENVÍO E DE ENTREGA. Prazo máximo de entrega: o 16 de outubro, ás 13 horas. As fotos en papel serán enviadas por correo ao enderezo que se especifica ou entregadas no rexistro municipal situado no mesmo lugar que o enderezo de envío. Horario de Rexistro de luns a venre, s de 9-13.30 horas. No sobre pechado só poderá aparecer “CONCURSO DE FOTOGRAFÍA MICOLÓXICA DAS PONTES 2017” e o enderezo de envío (sen nome do participante). Enderezo de envío en papel: CONCELLO DAS PONTES - PARQUE MUNICIPAL, S/N.15320 AS PONTES. Enderezo de envío en JPEG: cultura@aspontes. org 6.–PREMIOS. Primeiro premio: 500 €. Segundo premio: 300 €. Terceiro premio: 200 €. Os premios estarán suxeitos á retención de IRPF de acordo coa lexislación vixente. O premio farase efectivo por transferencia bancaria 7.–XURADO. Composto por expertos na materia. O fallo do xurado farase público e a decisión será inapelable. Os premios poderán declararse desertos se o xurado estima que os traballos non reúnen as condicións suficientes ou por falta de veracidade nos datos de autoría presentados. Non poderá recaer na mesma persoa máis dun premio.8.–EXPOSICIÓN DAS FOTOGRAFÍAS E DEREITOS. As fotografías seleccionadas exporanse durante as xornadas da FEIRA DE FUNGOS E COGOMELOS. As fotografías premiadas pasarán a ser propiedade do Concello das Pontes e non serán devoltas. Este reserva o dereito de reprodución e publicación en calquera formato ou soporte, sempre indicando a autoría. As fotografías non premiadas estarán a disposición dos autores para ser retiradas no DPTO. DE CULTURA do CONCELLO (1.ª planta do edificio Dr. Dopeso) dende o 1 ao 15 de decembro, aquelas que non fosen reclamadas neste prazo pasarán ao banco de imaxes do dpto. para o uso que se considere. Os concursantes asumen a responsabilidade de que non existen dereitos de autoría nin de terceiros sobre as fotografías presentadas. A organización declina calquera responsabilidade ante calquera perdida, accidente ou deterioro. De conformidade co disposto na Lei orgánica 15/1999 de protección de datos de carácter persoal; informámoslle que os datos en propiedade do Concello empregaranse para a realización de xestións relacionadas co concurso. Vostede poderá exercer o seu dereito de cancelación, rectificación e acceso.9. –Calquera caso non previsto nas bases será resolto polo xurado cualificador.10. –A participación neste concurso implica a total aceptación das presentes bases.2.º.–Ordenar a inserción das citadas bases no Boletín Oficial da Povincia”. As Pontes de García Rodríguez, 11 de outubro de 2017. A concelleira delegada de Atención, Participación Cidadá e Desenvolvemento Local María Montserrat García Chavarría